หยุดทานยาคุมมา2เดือนแล้วค่ะ ทานเป็นยี่ห้อ Melodia21 ค่ะ แล้วตอนนี้ประจำเดือนนยังไม่มาค่ะ แต่หลังจากหยุดยาคุมก็ต้องป้องกันตลอดเลยค่ะ ใช้ถุงยางอนามัยทุกครั้ง และได้ตรวจการตั้งครรภ์ก็ขึ้นหนึ่งขีดค่ะ อยากจะถามคุณว่าตอนนี้เราสามารถเริ่มทานยาคุมต่อไปใหม่ได้ไหมค่ะ และก็ยังจะคุมกำเนิดด้วยถุงยางอนามัยร่วมด้วยค่ะ
สวัสดีค่ะ งาน,หากหลังจากที่หยุดทานยาคุมกำเนิดไป 2 เดือน ประจำเดือนยังไม่มา แต่ได้ตรวจหาการตั้งครรภ์ดูแล้วไม่พบ ก็แสดงว่าไม่ได้มีการตั้งครรภ์เกิดขึ้น ดังนั้น อาจเกิดจากการที่รังไข่ยังไม่กลับมาทำงานเป็นปกติค่ะ แนะนำควรรอประจำเดือนต่อไปก่อน แต่หากต้องการที่จะเริ่มทานยาคุมกำเนิดใหม่ ก็สามารถทำได้ โดยสามารถเริ่มทานได้ทันที แต่ในช่วง 7 วันแรกที่เริ่มทานยา ควรงดการมีเพศสัมพันธ์ไปก่อน หรือใช้ถุงยางอนามัยร่วมไปด้วย เพื่อให้ยาคุมกำเนิดได้เริ่มออกฤทธิ์ก่อนค่ะ